تۆمەتەکانی ھەڵسوکەوتی نادروستی سێکسی لە دژی بیڵ کڵینتن

بیڵ کڵینتن ٤٢ھەمین سەرۆکی ئەمریکا بووە و لە ساڵی ١٩٩٣ تا ٢٠٠١ کاری کردووە. بە ئاشکرا تۆمەتبار کرا بە ھەڵسوکەوتی نادروستی سێکسی، بەتایبەتی لەلایەن سێ ئافرەتەوە: جوانیتا برۆدریک، کە لە ساڵی ١٩٧٨دا تۆمەتباری کرد بە دەستدرێژیکردنە سەری؛ کاتلین وایڵی، کە تۆمەتباری کرد بە دەست لێدانی بەشە ھەستیارەکانی و ھەوڵی دەستدرێژیکردنە سەری لە ساڵی ١٩٩٣؛ پاشان پاولا جۆنز تۆمەتباری کرد بە دەستدرێژیکردنە سەری لە ساڵی ١٩٩١.

جۆنز یەکەم کەس بوو کە ھەواڵی ئەم ھەڵسوکەوتە خراپە سێکسییەی شکاند کاتێک لە ساڵی ١٩٩٤دا "ڕووداوەکە"ی ئاشکرا کرد، لەکاتێکدا وایڵی و برۆدریک لە ساڵانی ١٩٩٨ و ١٩٩٩دا چیرۆکەکەیان گێڕایەوە. 

کڵینتن بە توندی ھەموو ئەو تۆمەتانەی ڕەتکردەوە، لە ڕێگەی بریکار و نوێنەران و پارێزەرەکانییەوە وەڵامی دایەوە کە گومانیان لە ڕاستی و دروستی تۆمەتبارەکان کرد، بە تایبەت کە پێشتر برۆدریک و وایڵی بە سوێندخواردن شایەتحاڵی ئەوەیان داوە کە کڵینتن بەشداری ھێچ ڕەفتارێکی خراپی لەو شێوەیەی نەکردووە. جگە لەوەش چەند شایەتحاڵێک کە پەیوەندییەکی نزیکیان لەگەڵ وایڵی جۆنز ھەبووە، پشتڕاستیان کردەوە کە وایڵی دڵخۆشە بە بیڵ و تەنانەت دەیەوێت بیبینێت و بیناسێت. 

بە لەبەرچاوگرتنی ئەوەی کە ھیلاری کڵینتن، کاندیدی دیموکراتەکان لە ھەڵبژاردنەکانی ٢٠١٦، ھاوسەری بیڵ و دوای ئابڕووچوونی ھەڵسوکەوتی نادروستی سێکسی لەلایەن دۆناڵد ترەمپ کاندیدی کۆمارییەکان، ئەبڕووچوونە سێکسییەکانی بیڵ گەڕانەوە باس؛ میدیاکان زیندوویان کردەوە و جارێکی تر ھەندێک لە بابەتەکانی کردەوە. برۆدریک و وایڵی جۆنز لە میدیاکانەوە سەریان ھەڵدایەوە و بە توندی ڕەخنەیان لە ھیلاری گرت و تۆمەتباریان کرد بەوەی کە توانیویەتی ھاوسەرەکەی لە لێپێچینەوە دەستدرێژی سێکسییەوە ڕزگار بکات.

لە ماوەی ١٩٩٠ زۆربەی دیموکراتەکان گومانیان لە تۆمەتەکانی بیڵ ھەبوو و دەیانگوت متمانەیان بە بیڵ ھەیە و پێیان وایە ناتوانێت ئەو جۆرە کارانە بکات. بەڵام لە ساڵی ٢٠١٧ لە دوای ئەو ئابڕووچوونی سێکسی ھارڤی واینشتاین کە ئەمریکای ھەژاند، جارێکی دیکە تۆمەتەکان ڕوویان لە بیڵ کرد و ھەندێک لە دیموکراتەکان دەستیان کرد بە گومانکردن لەوەی کە بیڵ لە ڕاستیدا ئەو تۆمەتانە ڕاستی بن نەک تەنھا شێواندنی کەسایەتی.  

 سەرچاوەکان 

 سەرچاوەکان